Exqrch/javanese-Komodo-pixelgpt huggingface dataset:
São Paulo São Paulo yaiku kutha gedhé dhéwé ing Brasil, kutha krajan São Paulo
Cacahé sing ndunungi ngluwihi 11 yuta jiwa sajeroning wewengkon sing ambané 1.522,986 km².
Tanduran obat kulawarga Tuwuhan obat kulawarga (Carakan: ꦠꦤ꧀ꦢꦸꦫꦤ꧀ꦲꦺꦴꦧꦠ꧀ꦏꦸꦭꦮꦂꦒ) (dicekak TOGA) iku tuwuhan asil budidaya omahan kang duwé minangka obat
Taman obat kulawarga sajatiné wujud lemah, kang ana ing pekarangan, kebon utawa tegalan siyang dianggo nandur lan mbudidaya tuwuhan kang duwé kasiat obat kangggo kabutuhan kulawarga bab usada
Asil kebun tuwuhan obat utawa bahan obat lsabanjuré bisa disumrambahaké marang masarakat kang mbutuhaké, mligi obat kang asal saka tetuwuhan
Budidaya tuwuhan obat kanggo kulawarga (TOGA) bisa macu usaha cilik lan menengah ing babagan usada herbal sanadyan mung kanthi individual
Saben kulawarga bisa mbudidaya tuwuhan obat kanthi swatantra, saéngga bakal wujud prinsip kemandhirian usada kulawarga
Gambar Manéka Jinis Tanaman Obat Tradisional
Kunir Kunir (basa Indonésia: " Kunyit", basa Inggris: "Turmeric" basa Latin: "Curcuma longa") iku sajinis tetuwuhan empo-empon taunan saka kulawarga jaé, Zingiberaceae
Tuwuhan iki asli saka tlatah Asia Kidul lan mbutuhaké temperatur antara 20 °C lan 30 °C lan kudu cukup curah udan taunan supaya bisa urip
Tetuwuhan iki dipanèn saben taun lan dijupuk uwiné
Kunir tuwuh alasan ing alas Asia Kidul-wétan
Kunir dadi bumbu masakan
Utamane ing India, Pèrsi, Thailand lan Malaysia
Kunir ora mung dadi campuran masakan kari, nanging uga ing "nasi lemak", "rendhang" lan sapanunggalané
Ing Indonésia, godhong kunir minangka masak masakan Padhang
Kaya ta "rendhang", "saté padhang" lan akèh jinis masakan liyané
Saliyané iku kunir uga minangka tuwuhan empon-empon sing migunani kanggo obatobat utawa jamu, sing bisa nglancaraké ilèn getih lan ngandhut dat antibiotik.
Curcuma Curcuma ("Cúr-cu-ma") iku sawijining génus saka watara 80 spésies sing lumebu kulawarga tuwuhan Zingiberaceae kaya ta spésies kunir lan Tulip Siam
Jeneng Curcuma asalé saka basa Arab "kurkum" () tegesé "kunir"
Wiwit perakatin génus Curcuma déning Linnaeus taun 1753 watara 130 spésies wis dijelaské tekan saiki
Sapérangan dheskripsi spésies sing tanpa diagnosis Latin utawa spésimèn jinis, njalari status sah saka akèh spésies nyubriyani lan tetep ora cetha.
Zine El Abidine Ben Ali Zine El Abidine Ben Ali utawa kerep dicekak dadi Ben Ali (#ALIH) iku présidhèn kapindho Tunisia
Dhèwèké kuwasa saka taun 1987 nganti taun 2011
Olèhé lèngsèr déné protès massal lan huru-hara sing wis ana wiwit awal sasi Desember 2010.
Dhaptar rasi lintang Sajeroning sidang umum sing pisanan taun 1922, Persatuan Astronomi Internasional (IAU) kanthi resmi ngadhopsi pratélan modhèren 88 rasi
Sajeroning sidang umum mau diputusaké uga panggunaan kanthi eksklusif jeneng latin lan cekakan kanthi telung aksara sajeroning panyebutané
Eugène Delporte banjur dipatah gawé dhéfinisi wates-wates sing tegas kanggo saben rasi, saéngga saben titik ing langit mesthi ana sajeroning wewengkon siji rasi, lan ora mungkin tumpang tindhih karo rasi liya
Sabeneré istilah rasi luwih tepat dipigunakaké kanggo ndhéfinisi sawijining tlatah tinamtu ing bola langit, nanging istilah iku wis digunakaké kanthi umum kanggo nyebut sawijining pola susunan lintang sing diwakdhut sajeroning tlatah mau.
Pratélaning lintang miturut konstélasiné Kabèh lintang-lintang iki wujud lintang ing area rasi lintang kang diwetokaké déning IAU, kang cacahé 88 rasi
Sanadyan kacathet 88 rasi, sabeneré ana 89 rasi ing péta langit, yakuwi ing rasi Serpens dipisahaké dadi rong rasi, yaiku "Serpens Caput" (Endhas Ula) ing kulon lan "Serpens Cauda" (Buntut Ula) ing wétan
Siji0-sijiné lintang kang ora ana ing rasi lintang yaiku Srengéngé
Srengéngé édhar ngliwati 13 rasi lintang, 12 rasi kang kagolong Zodiak lan Ophiuchus
Lintang kang kadhaptar miturut rasi lintang yaiku
Lintang gandha Lintang gandha iku siji sistem lintang sing dumadi saka loro lintang sing kaiket kanthi gravitasi siji lan sijiné ing sajeroning orbit ngubengii siji titik pusat massa bebarengan
Panelitèn astronomi nemu yèn sapérangan gedhé lintang saora-orané dumunung ana ing siji sistem sing dumadi saka loro lintang
Sistem lintang gandha mainaké peranan sing wigati sajeroning astrofisika, sebab saka pengamatan orbité, astronom bisa nemtokaké massané
Massa lintang tunggal banjur bisa ditemtokaké liwat gayutan massa-luminositas sing diudhunaké saka pangamatan lintang gandha.
Déklinasi Déklinasi, utawa sajeroning Basa Inggris karan "Declination" (Dec), kanthi simbol δ, iku istilah astronomi sing digandhèngaké karo sistem koordinat ekuator
Déklinasi minangka salah siji saka rong koordinat bola langit ing sistem koordinat ekuator
Koordinat liyané yaiku Asensio rekta
Déklinasi bisa dibandhingakké karo garis lintang, sing diprojeksi menyang bola langit, lan diukur sajeroning derajad ka arah lor saka ekuator langit
Amarga saka iku, titik ing lor ekuator duwé déklinasi positif, lan titik ing kidul duwé déklinasi négatif
Conto: Tandha ing déklinasi tetep ditulis sanadyan nilainé positif.
Swikee Swikee iku jinising panganan wujud masakan kanthi bahan dhasar kodhok
Swikee bisa awujud kuah tauco, gorèngan, pèpès, asem-asem, utawa digawé rica-rica
Masakan swikee minangka masakan sing misuwur ing kutha Purwadadi ing Kabupatèn Grobogan
Masakan iki ora mung ana ing Indonésia waé nanging sumrambah ing saindhenging donya, mligi ing Prancis lan nagara Cina
Masakan saka sikil kodhok iki antarané uga tinemu ing tlatah Karibia, tlatah Alentejo ing Portugal, Slowén, tlatah sisih lor Yunani, region Piemonte ing Italia, Spanyol, lan tlatah kidul Amérikah Sarékat
Miturut sing wis ngrasakaké édaging kodhok iki rasané mèmper daging pitik amarga rasané sing lembut lan tèkstur sing mèmper swiwi pitik.
Weton Weton iku dina lan pasaran nalika lair
Sajeroning tradhisi budaya Jawa, weton iku bisa nuduhaké watek lan kabegjan sawenèh wong
Miturut pétungan kalèndher Jawa, saben dina lan pasaran iku duwé neptu dhéwé-dhéwé
Amarga saka iku dhedhasar pètungan weton saben wong bisa diwènèhi ciri kang dibédakaké siji lan sijiné miturut dina lan pasaran kelairané
Semana uga kanggo milih dina nalika arep nglakoni bab kang wigati kayata pahargyan mantu, lelungan adoh lan sapanunggalané, sajeroning kabudayan Jawa tansah diétung amrih slamet lan adoh saka sambékala
Kanggo mbiyantu ngitung lan golèk dina kang apik utawa ngéndhani dina kang ala kerep dipigunakaké buku primbon
Dina lan pasaran (weton) ènèng kaitane karo nasib wong
Pètung nasib kui ya iku: Dina Pasaran Pètung Nasib
Barikan Barikan yaiku slametan kanggo njaluk keslametan kang luwih mirunggan manih yaiku kanggo njaluk udan
Kang kudu ana ing barikan yaiku tumpengan sing ditata ing sadhuwuré ancak, digawé saka godhong gedhang lan ditata kaya déné tampah
Nanging, bareng maju-majune jaman, panganan kang digowo ning barikan ora namung tumpengan
Ono jajanan pasar, ciki, biskuit lan sapinunggalane
Tumpengan iku digawa déning warga menyang papan panggonan barikan, lumrahé cedhak omahé kepala désa utawa ning tengah lurung
Alasane yaiku supoyo barokahe bisa dirasakake kabèh masarakat ing tlatah iku
Rasa kekeluargaan uga bisa dirasakke banget ing wanci iku
Adicara barikan dipandhégani déning kyai uga ana donga barokahe ing pungkasané adicara barikan
Sesajèn utawa tumpengan mau banjur didumake déning warga, amarga iku dipercaya bisa nekakaké barokah déning sapa waé sing mangan tumpengan iku
Lumrahé barikan dianakake déning warga désa ing tlatah Kabupatèn Kendhal.
Wèh-wèhan Wèh-wèhan ya iku adicara slametan minangka mèngeti sasi Maulud
Wèh-wèhan dianakaké saben dina Jemuwah Pon ing sasi Maulud
Adicarané ya iku awèh-awèhan jajanan pasar kanggo tangga teparoné
Adicara wèh-wèhan dianakaké warga ing Kacamatan Kaliwungu, Kabupatèn Kendhal.
Sumpil Sumpil ya iku panganan khas saka Kaliwungu Kabupatèn Kendhal
Sumpil digawé saka beras kang dibuntèl godhong pring, awujud wajik
Racaké sumpil maujud segi telu
Panganan iki dipangan nganggo sambel wur utawa sambel parutan cikalan
Sumpil ora saben wayah ana
Lumrahé sumpil digawé nalika acara dhugdéran lan wéh-wéhan
Saking khasé, akèh wong saka laladan njaba Kaliwungu sing teka nalika wayah iku mung kanggo ngincipi panganan "sumpil" iku.
Dhugdèran Dhugdhèran ya iku adicara minangka mapag sasi Pasa Ramelan
Dhugdhèran lumrahé dianakaké sadina utawa seminggu sadurungé sasi pasa
Dhugdhèran diwiwiti kanthi donga déning kyai dibanjuraké adicara dol tinuku ing pasar kagèt tradhisional
Sing didol ana ing kana ya iku sumpil, klepon, endhog mimi, serabi, lan sapanunggalané.Acara dhugderan lumrahé diramekake karo festifal warak ngendhok,jogèd Semarangan,lan para pejabat ana Semarang uga mèlu ngrameake festifal iku..Warak ngendhok iku maskote Semarang lan kéwan seng dadi khasè kutha Semarang.Diarani maskotè kutha Semarang amarga wujud warak ngendhok iku unik banget ya iku perpaduan antaranè budaya Jawa,Arab,lan Cina.Awit saka iku warak ngendhok diarani
Cina.Awit saka iku warak ngendhok diarani maskotè kutha Semarang lan adi ciri khasè kutha Semarang
Dhugdhèran kui miwiwti dina pasa, miwitine kanthi jalaran rerembugan antaraning para ulama kang ana ing masjid agung semarang utawa sek kerep diarani masjid kauman
Ing festival Dhugdhèran para pejabat lan pemerentah kutha Semarang ketemu kaliyan para Ulama kang mudheng babagan miwiti pasa kanti jalaran peritungan tanggalan hijriyah.
Pasar kagèt Pasar kagèt ya iku pasar kang dadakan, tegesé pasar ora tetep, mung sedhéla
Ing Jakarta kerepé pasar kaya mengkéné diarani "pasar tumpah" utawa 'pasar wutah' lan ing Bali diarani "pasar sènggol".
Terbang Terbang utawa rebana iku salah sijiné piranti musik kang digawé saka kulit
Kulit kang digunakaké bisa saka kulit wedhus, sapi, kebo
Terbang ditabuh kaya déné nabuh kendhang
Terbang asring digunakaké ing adicara khosidahan lan pengajian.
Anna Pavlovna Anna Pavlovna Santo Petersburg, 18 Januari 1795-Den Haag, 1 Maret 1865), utawi asring dipunserat minangka Anna Paulowna, punika garwanipun Nata Willem II saking Walandi
Kekalihipun palakrami tanggal 21 Fèbruari 1816
Anna punika putri tsar Paul I lan sadhèrek tsar Alexander I
Willem II lan Anna pikantuk 3 tiga putra: Willem III saking Walandi, Pangéran Hendrik saking Luxemburg lan Sophie